**Povjerljiva osoba i osoba za nepravilnosti**

Zakonom o zaštiti prijavitelja nepravilnosti („Narodne novine“ broj: 46/22, dalje u tekstu: Zakon) uređeno je prijavljivanje nepravilnosti, postupak prijavljivanja nepravilnosti, prava osoba u postupku prijavljivanja, obveze tijela javne vlasti te pravnih i fizičkih osoba u vezi s prijavom nepravilnosti, kao i druga pitanja važna za prijavu nepravilnosti i zaštitu prijavitelja nepravilnosti.

U smislu navedenog Zakona, prijavitelj nepravilnosti je fizička osoba koja prijavljuje ili javno razotkriva nepravilnosti o kojima je saznala u svom radnom okruženju.

Nepravilnosti su radnje ili propusti koji su protupravni i odnose se na područje primjene i propise navedene u Zakonu, ili su u suprotnosti s ciljem ili svrhom tih propisa.

Prijava nepravilnosti mora sadržavati podatke o prijavitelju nepravilnosti, prijavljenom tijelu ili osobi te informacije o nepravilnostima, datum, mjesto i potpis prijavitelja nepravilnosti.

**Prijavitelj nepravilnosti ima pravo na:**

* zaštitu identiteta i povjerljivosti
* drugu zaštitu predviđenu Zakonom

**Povjerljiva osoba dužna je:**

* zaprimiti prijavu nepravilnosti i potvrditi primitak prijave u roku od sedam dana od dana primitka
* bez odgode poduzeti radnje iz svoje nadležnosti potrebne za zaštitu prijavitelja nepravilnosti
* poduzeti radnje radi ispitivanja nepravilnosti i dostaviti prijavitelju povratnu informaciju o prijavi u pravilu u roku od 30 dana, ali ne duljem od 90 dana od dana potvrde o primitku prijave ili ako potvrda nije poslana prijavitelju, nakon proteka sedam dana od dana podnošenja prijave
* bez odgode prijavu o nepravilnosti proslijediti tijelima ovlaštenim na postupanje prema sadržaju prijave, ako nepravilnost nije riješena s poslodavcem
* bez odgode pisanim putem obavijestiti prijavitelja nepravilnosti o ishodu ispitivanja prijave
* pisanim putem izvijestiti nadležno tijelo za vanjsko prijavljivanje nepravilnosti o zaprimljenim prijavama i ishodu postupanja u roku od 30 dana od dana odlučivanja o prijavi
* čuvati identitet prijavitelja nepravilnosti i podatke zaprimljene u prijavi od neovlaštenog otkrivanja odnosno objave drugim osobama, osim ako to nije suprotno posebnom zakonu
* pružiti jasne i lako dostupne informacije o postupcima za podnošenje prijave nadležnom tijelu za vanjsko prijavljivanje i, prema potrebi, institucijama, tijelima, uredima ili agencijama Europske unije nadležnim za postupanje po sadržaju prijave nepravilnosti.

**Prijava nepravilnosti može se podnijeti u pisanom ili usmenom obliku.**

**Pisanim putem** podnosi se **na propisanom obrascu** povjerljivoj osobi:

* putem pošte ili internom dostavom na adresu: Primorsko-goranska županija, Ured Županje, Adamićeva 10/V., Rijeka uz napomenu „Za povjerljivu osobu-ne otvarati"
* putem elektroničke pošte na adresu: [povjerljiva.osoba@pgz.hr](mailto:povjerljiva.osoba@pgz.hr)

**Usmeno prijavljivanje** nepravilnosti moguće je telefonom te, na zahtjev prijavitelja, fizičkim sastankom u razumnom roku davanjem izjave na zapisnik.

**Povjerljiva osoba ujedno je i osoba za nepravilnosti** u skladu sa Zakonom o sustavu unutarnjih kontrola u javnom sektoru („Narodne novine“ broj 78/15, 102/19) i Pravilnikom o postupanju i izvještavanju o nepravilnostima u upravljanju sredstvima institucija u javnom sektoru („Narodne novine“ broj 78/20).

**Osoba za nepravilnosti obvezna je:**

* za svaku zaprimljenu prijavu o nepravilnostima popuniti obrazac Podaci o prijavljenoj nepravilnosti
* obavijestiti odgovornu osobu o zaprimljenoj prijavi o nepravilnosti
* procijeniti osnovanost zaprimljene prijave o nepravilnostima, pri čemu, na temelju naloga odgovorne osobe može tražiti objašnjenja, smjernice ili stručno mišljenje ustrojstvenih jedinica unutar institucije ili institucije iz nadležnosti
* odrediti vrstu nepravilnosti koristeći klasifikaciju nepravilnosti u skladu s odredbama ovoga Pravilnika
* predložiti odgovornoj osobi poduzimanje odgovarajućih mjera i aktivnosti za otklanjanje nepravilnosti
* pratiti tijek postupanja po utvrđenim nepravilnostima
* pripremiti godišnje objedinjeno izvješće o nepravilnostima.
* pružiti stručnu pomoć institucijama iz nadležnosti u postupku utvrđivanja nepravilnosti i predlaganja mjera i aktivnosti za njihovo otklanjanje.

**Povjerljiva osoba, koja je ujedno i osoba za nepravilnosti u Primorsko-goranskoj županiji je: Anja Dragičević, 051/351 664, e-mail:** [**povjerljiva.osoba@pgz.hr**](mailto:povjerljiva.osoba@pgz.hr)**.**

**Zamjenik povjerljive osobe i osobe za nepravilnosti u Primorsko-goranskoj županiji je: Lorena Vlahov, mag.iur., tel 051/351 662, e-mail:** [**lorena.vlahov@pgz.hr**](mailto:lorena.vlahov@pgz.hr)

**Dokumenti:**

* Zakon o zaštiti prijavitelja nepravilnosti („Narodne novine“ broj [46/22](https://narodne-novine.nn.hr/clanci/sluzbeni/2019_02_17_357.html))
* Pravilnik o postupku unutarnjeg prijavljivanja nepravilnosti i načinu imenovanja povjerljive osobe i njezina zamjenika u Primorsko-goranskoj županiji („Službene novine“ broj [19/22](http://www.sn.pgz.hr/default.asp?Link=odluke&id=40539))
* Obrazac – prijava nepravilnosti
* Odluka o imenovanju povjerljive osobe (i osobe za nepravilnosti) u Primorsko-goranskoj županiji
* Odluka o imenovanju zamjenika provjerljive osobe u Primorsko-goranskoj županiji
* Zakon o sustavu unutarnjih financijskih kontrola u javnom sektoru(„Narodne novine“ broj [78/15](https://narodne-novine.nn.hr/clanci/sluzbeni/2015_07_78_1492.html) i [102/19](https://narodne-novine.nn.hr/clanci/sluzbeni/2019_10_102_2049.html))
* Pravilnik o postupanju i izvještavanju o nepravilnostima u upravljanju sredstvima institucija u javnom sektoru („Narodne novine“ broj [78/20](https://narodne-novine.nn.hr/clanci/sluzbeni/2020_07_78_1482.html))